ai4bharat/Pralekha huggingface dataset:
وزارت دفاع
کرگل سے کوہیما تک الٹرا میراتھن۔ گلوری رن
نئی دلّی، 16 دسمبر / بھارتی فضائیہ کے ایئر اسٹاف ایئر چیف مارشل آر کے ایس بھدوریہ، پی وی ایس ایم، اے وی ایس ایم، وی ایم، اے ڈی سی،نے 16 دسمبر، 2019 کو نئی دلّی کے ایئر فورس اسٹیشن میں ایئر فورس کے 25 فضائی جا نبازوں کو کے 2 کے الٹرا میراتھن۔ گلوری رن نامی ایک منفرد پہل، کرگل سے کوہیما تک دوڑ کی مہم کے لئے تہنیت سے سر فراز کیا۔ یہ تقریب 20 سال قبل کی فتح کرگل کی یاد میں منائی گئی جس کو دراس سے 21 ستمبر، 2019 کو کرگل وار میموریل سے جھنڈی دکھاکر روانہ کیا گیا تھا۔
فضائی جا نبازوں نے پہاڑی راستوں، ہموار میدانی راستوں، گھنی آبادی والے شہروں اور جنگلاتی علاقوں کو پار کرتے ہوئے ایک سو کلو میٹر یومیہ کے حساب سے 45 دن میں 4500 کلو میٹر طویل ’گلوری ٹارچ‘ پہنچانے کے چیلنج قبول کیا اور 06 نومبر، 2019 کو کوہیما، نا گا لینڈ پہنچے۔ اس مہم نے فضائی جانبازوں نے عمر اور جنس کی تفریق کے بغیر تمام رکاوٹوں کو عبور کر کے پیڈیسٹرین سیفٹی یعنی پیدل چلنے والوں کی سلامتی کا خیال رکھنے اور فٹ انڈیا موومنٹ یعنی بھارت کے عوام کو چاق و چوبند رکھنے کے تئیں بیداری کا پیغام پھیلایا۔
گلوری رن واریرس کے سلسلے میں جھنڈی دکھانے کی تقریب ایئر فورس اسٹیشن، نئی دلّْی میں سی اے ایس، آئی اے ایف کے ذریعہ وجے دوس کے موقع پر خواتین اور مرد حضرات کے اپنے شہیدوں اور فاتحین کو خراج تحسین پیش کرنے کے لئے منعقد کی جاتی ہے جس میں بھارتی فضائیہ کا نعرہ ’ٹچ دی اسکائی ود گلوری‘ ہو تا ہے۔
۔۔۔۔۔۔
U.5883
م۔ ر۔ر۔
(Visitor Counter : 60
وزارات ثقافت
پرہلاد سنگھ پٹیل نے امرتسر کے جلیانوالا باغ کی مقدس مٹی والا ‘کلش’وزیر اعظم نریندر کو سونپا
نئی دہلی،21؍نومبر:جلیانوالا باغ کے واقعے کے 100برس مکمل ہونے کے موقع پر ثقافت و سیاحت کے مرکزی وزیر مملکت جناب پرہلاد سنگھ پٹیل نے آج نئی دہلی میں امرتسر کے جلیانوالا باغ کی مقدس مٹی والا ‘کلش’ وزیر اعظم کے سپرد کیا۔یہ مٹی وزیر ثقافت 5 نومبر کو لائے تھے، جب انہوں نے تاریخی جلیانوالا باغ قومی یادگار کا دورہ کیاتھا۔
کلش پیش کرنے کے بعد وزیر موصوف نے پریس کانفرنس کی اور اس اقدام کے پس پردہ تصور سے میڈیا کو واقف کرایا۔ اس موقع پر اظہار خیال کرتے ہوئے جناب پٹیل نے کہا کہ اس کلش کو نئی دہلی میں واقع نیشنل میوزیم میں رکھا جائے گا اور اسے عام لوگوں کی نمائش کے لئے پیش کیا جائے گا۔ انہوں نے مزید کہا کہ اس سے ہندوستان کے نوجوانوں کو یہ تحریک ملے گی کہ ہمارے آباء واجداد میں ہندوستان کی آزادی کےلئے اپنی جانیں نچھاور کردیں۔انہوں نے کہا کہ یہ محض مٹی نہیں ہے، بلکہ یہ دنیا کی عظیم ترین قربانیوں میں سے ایک قربانی کا جزو ہے اور ہم اس کے ذریعے ان کی قربانیوں کو عزت بخشنا چاہتے ہیں۔ انہوں نے کہا کہ نئی نسلیں اس مقدس مٹی کے توسط سے ان کی بہادری اور وطن پرستی سے واقف ہوں گی۔
جناب پٹیل نے میڈیا کو ثقافت و سیاحت کی وزارت کی 100 دنوں کی اہم حصولیابیوں سے بھی واقف کرایا۔ انہوں نے کہا کہ ہماری حکومت نے تاج محل میں بچوں کو دودھ پلانے کے لئے کمرہ بنایا ہے اور وہ ملک کے سبھی مثالی مقامات پر ایسے ہی بے بی فیڈنگ روم یعنی بچوں کو دودھ پلانے کے لئے کمروں کی تعمیر کرے گی، تاکہ خواتین سیاحوں کو بہتر سہولتیں فراہم ہوسکیں۔انہوں نے یہ انکشاف بھی کیا کہ ثقافت کی وزارت بین الاقوامی شہرت کی حامل چند اہم ہندوستانی یادگاروں میں غیر ملکی زبانوں میں سائن بورڈ لگانے جارہی ہے، تاکہ اس سے غیر ملکی سیاحوں کو فائدہ ہو۔ انہوں نے کہا کہ ہم یہ سہولت چوٹی کے ان تین ملکوں کے سیاحوں کو پیش نظر رکھتے ہوئے فراہم کرانے جارہے ہیں، جہاں سے ایسے مقامات پر ایک لاکھ سے زیادہ سیاح آتے ہیں۔ انہوں نے مزید کہا کہ اس طرح کی سہولت کا آغاز کل سے مدھیہ پردیش کے سانچی میں ہوگا، جہاں مختلف ملکوں بالخصوص سری لنکا اور جنوبی کوریا سے بودھ سیاح آتے ہیں۔
مرکزی وزیرنے یہ بھی کہا کہ ای-ویزا کی فیس میں کمی اور ہوٹل کے کمروں پر جی ایس ٹی کی شرحوں میں کمی سے مزید سیاح ہندوستان آرہے ہیں۔ انہوں نے میڈیا کو یہ بھی بتایا کہ ہماری حکومت نے عام لوگوں کے لئے 137چوٹیاں کھول دی ہیں اور اس کے علاوہ سیاچن گلیشئر کو بھی عوام کے لئے کھول دیا گیا ہے۔ جناب پٹیل نے کہا کہ ہندوستان عالمی ٹریول اور سیاحت انڈیکس میں40 ویں مقام سے 2019 میں 34 ویں مقام پر پہنچ گیا ہے اور امید ہے کہ سیاح دوست ہماری پالیسیوں کی بدولت ہم مستقبل قریب میں سیاحتی نقطہ نظر سے چوٹی کے 10ملکوں کی صف میں شامل ہوجائیں گے۔
وزارت دفاع
دو ہزار بائس کے بھارت بحرالکاہل علاقائی مذاکرات 
نئی دہلی، 23نومبر، 2022/ بھارتی بحریہ کا تین روزہ اعلیٰ سطح کے علاقائی اہم مذاکرات ، "بھارت بحرالکاہل علاقائی مذاکرات 2022"  بدھ، 23 نومبر 2022 کو نئی دلی میں شروع ہوا۔ آئی آر پی ڈی ایک سالانہ بین الاقوامی کانفرنس ہے جس میں تبادلہ خیال اور بھارت بحرالکاہل سے متعلقہ سمندری مسائل پر بات چیت کو فروغ دینا ہے جو کہ بھارت کے لیے افریقہ کے مشرقی ساحل سے لے کر امریکہ کے مغربی ساحل تک وسیع، بنیادی طور پر سمندرتک پھیلا ہوا ہے۔
تقریب کا افتتاحی اجلاس نیشنل میری ٹائم فاؤنڈیشن کے موجودہ چیئرمین ایڈمرل کرمبیر سنگھ  اور بحریہ کے سابق سربراہ کے کلمات کے ساتھ شروع ہوا، جنہوں نے نے تمام شرکاء کا خیرمقدم کیا اور موجودہ جغرافیائی سیاسی منظر نامے میں بھارت -بحرالکاہل کی اہمیت کو اجاگر کیا۔ خاص طور پر بھارت کی سمندری پالیسی پر توجہ مرکوز کرتے ہوئے ساگر  اور بھارت بحرالکاہل سمندری پہل  کے ذریعہ ساگر کو فراہم کردہ پہلے آرڈر کی خصوصیت پر توجہ مرکوز کرتے ہوئے، جس کا اظہار وزیراعظم نریندر مودی نے 14 نومبر 2019 کو بنکاک میں 14ویں مشرقی ایشیا سربراہی کانفرنس سے خطاب کرتے ہوئے کیا تھا۔
اس کے بعد افتتاحی خطاب میں، بحریہ کے سربراہ ایڈمرل آر ہری کمار نے بھارت-بحرالکاہل میں بحری تعاون کو فروغ دینے کے سلسلے میں بھارتی بحریہ کی رسائی کا خاکہ پیش کیا۔ انہوں نے ایسے بے شمار چیلنجز کو ذکر کیا جو نہ صرف بھارت کے لیے منفرد حیثیت رکھتے ہیں بلکہ بھارت بحرالکاہل خطے کی دیگر اقوام سے بھی متعلق ہیں۔
کلیدی خطبہ دیتے ہوئے، عزت مآب دفاع کے وزیر مملکت ، جناب اجے بھٹ نے جو اس وقت سیاحت کے وزیر مملکت ہیں، کہا کہ بھارت موجودہ اور ابھرتے ہوئے سمندری ڈومین میں خطرات سے نمٹنے کے لیے پوری طرح تیار ہے۔ انہوں نے فوجی صلاحیتوں کو تقویت دینے کے علاوہ بھارت کی بحری صلاحیت کے دیگر پہلوؤں جیسے مرچینٹ میرین، بندرگاہیں اور ملک کے سمندری وسائل کے پائیدار انتظام کی صلاحیت پر زور دیا۔ انہوں نے بھارت کی سمندری روایات کی تجدید اور ملک کے لوگوں کے مابین سمندر کے استعمال کے رجحان کو مضبوط بنانے پر بھی خاص زور دیا، انسانی کوششوں کے ہر شعبے میں شمولیت اور بین الاقوامی تعاون کے لئے ملک کی گہری وابستگی کا اعادہ کیا۔ وزیر موصوف نے نیشنل میری ٹائم فاؤنڈیشن کی طرف سے شائع کردہ ایک کتاب ’’ہارڈ سیکیوریٹی پرسپیکٹیو ان انڈیاز میری ٹائم نیبر ہوڈ‘‘ کا بھی اجرا کیا۔
افتتاحی سیشن کے بعد دو موضوعاتی اجلاس’’ہند بحر الکاہل میں ہولیسٹک میری ٹائم سیکورٹی کے تانے بانے کی تعمیر: کثیر ملکی اختیارات‘‘ اور ’’بھارت بحر الکاہل کے مغربی اور مشرقی سمندری وسعت میں مجموعی سلامتی پلوں کی تعمیر‘‘ کے موضوع پر تھے۔ ان اجلاس میں، عالمی سطح پر معروف موضوعاتی ماہرین نے سمندری سلامتی تعاون کے بارے میں متعدد کثیرجہتی اور قومی نقطہ نظر پیش کیے جو بھارت-بحرالکاہل کو بہترین طریقے سے ایک دوسرے کے ساتھ کر سکتے ہیں۔
آئی پی آر ڈی-2022، نیشنل میری ٹائم فاؤنڈیشن  ، نئی دلی کے ذریعہ، بھارتی بحریہ کے نالج پارٹنر کے طور پر منعقد کیا گیا ہے، اور اس کے 800 سے زیادہ شرکاء ہیں، جن میں دوست بیرونی ممالک اور بین الاقوامی تنظیموں کے مندوبین بھی شامل ہیں۔ 2005 میں قائم کیا گیا، این ایم ایف ملک کا واحد بحری تھنک ٹینک ہے جو بھارت کے سمندری مفادات سے متعلقہ سرگرمیوں کے تمام پہلوؤں پر توجہ مرکوز کرتا ہے اور اس نے تمام 'معاملات بحری امور پر آزاد، اصل اور پالیسی سے متعلقہ تحقیق کے لیے اہم بین الاقوامی طریقہ کار اختیار کیا ہے۔ '
وزارات ثقافت
ثقافت کی وزارت نے ‘‘امرناتھ یاتر’’پروگرام کے لئے بال تل میں 103.7میگاہارٹزفری کیؤنسی کا ایک ایف ایم ریڈیوکا ٹرانسمیٹرلگایاہے
ئی دہلی،8جولائی :وزارت اطلاعات ونشریات نے ، وزارت ثقافت کی گذارش پر پہلی مرتبہ امرناتھ یاتراکے راستے پر بال تل میں 103.7میگاہارٹز صلاحیت کا ایک ایف ایم ریڈیو ٹرانسمیٹرنصب کیاہے ۔ بال تل بنیادی کیمپ میں اسٹوڈیو کی سہولت فراہم کی گئی ہے ۔ وہاں ایک پروگرام ایکزیکیٹو کی ڈیوٹی لگائی گئی ہے اور بال تل بنیادی کیمپ سے ‘‘امرناتھ یاترا’’پروگرام شروع کیاجارہاہے ۔ پہل گام کے ٹرانسمیٹرکارابطہ بھی بال تل سے جوڑدیاگیاہے ۔
آل انڈیا ریڈیو  بھیڑ کے بندوبست موسم ، صحت اور دیگرہدایات کے بارے میں مستقل پروگرام نشرکررہاہے ۔ ثقافت کی وزارت بھکتی موسیقی فراہم کررہی ہے ۔
یہی ‘‘امرناتھ یاترا’’پروگرام لیز لائن کے ذریعہ دہلی اے آئی آرسروس پر فراہم کیاجارہاہے اور یہ پورے ملک میں ڈی ٹی ایچ سروس کے ذریعہ بھی دستیاب ہے ۔ لوگ ڈی ڈی فری ڈِش سروس کے ذریعہ دیکھ سکتے ہیں ۔
وزارت ثقافت نے یاتراکے لئے اعلیٰ درجے کے بھگتی پروگرام تیارکئے ہیں، جن میں منتر، شلوک اوربھجن وغیرہ شامل ہیں اورجن میں شیوا ، پاروتی اورگنیش کے لئے عقیدت کا اظہارہوتاہے ۔ اس مقصد کے لئے سرکردہ موسیقی ڈائرکٹروں اورگائیکوں کی خدمات حاصل کی گئی ہیں ۔ پرانے پروگرام اندراگاندھی نیشنل سینٹرفارآرٹس کے تحت نیشنل کلچرل آڈیوویژل آرکائیوز سے حاصل کئے گئے ہیں ۔
موسیقی کاپروگرام آل انڈیا ریڈیوکی‘‘ امرناتھ یاترا’’سروس کے ذریعہ صبح 7بجے سے رات 11بجے تک نشرکیاجائیگا ،جسے یاتری معمولی موبائل فون پربھی سن سکتے ہیں ۔
متذکرہ بالا موسیقی کا پروگرام ‘سنگم ایپ ’ پربھی فراہم ہے جو وزارت ثقافت نے تیارکیاہے نیز‘ اے آئی آرلائیو’ کی موبائیل ایپ پربھی دستیاب ہے ۔
ثقافتی پروگرام تمام لنگرو ںپربھی فراہم ہوگا ،جن کا انتظام شری امرناتھ جی شرائن بورڈ یاترا کےدونوں راستوں پرلگائے گا، یعنی بال تل راستے پراورپہل گام راستے پر۔
سماجی انصاف اور تفویض اختیارات کی وزارت
پریس نوٹ
سپریم کورٹ نے، مؤرخہ 15 دسمبر 2021 کی خصوصی اپیل چھٹی کی درخواست اپیل  نمبر 19756-راہل رمیش واگھ بنام مہاراشٹر ریاست اور مؤرخہ 17 دسمبر 2021 کی متفرقات درخواست نمبر2021؍ 31495منموہن نگر بنام ریاست مدھیہ پردیش کے سلسلے میں مہاراشٹر اور مدھیہ پردیش ریاستی سرکاروں کے ذریعے مقامی اداروں میں دیگر پسماندہ طبقات  کے حق میں دیا گیا 27 فیصد ریزرویشن حال ہی میں ختم کر دیا ہے۔
مرکزی حکومت کا تعلق اس معاملے سے ہے اوروہ سبھی فریقوں یعنی پنچایتی راج کی وزارت، پارلیمانی امور کی وزارت، قانونی امور کے محکمے اور امور داخلہ کی وزارت کے خیالات جاننے کے لئے اس معاملے کی مکمل جانچ کر رہی ہے۔
اس سلسلے میں ریاستوں کو مشورہ دیا جا رہا ہے کہ وہ سپریم کورٹ کے طے کردہ تمام اصولوں پر عمل کرتے ہوئے آئین کی دفعات کے مطابق بلدیاتی انتخابات میں ریزرویشن کی پالیسی اپنائیں۔
حکومت سپریم کورٹ کے سامنے ایک نظرثانی کی درخواست دائر کرنے پر بھی غور کر رہی ہے تاکہ مقامی اداروں؍میونسپل کارپوریشنوں میں او بی سی کے لئے وقتی طور پر سیاسی ریزرویشن کی اجازت دی جائے جب تک کہ ریاستیں سپریم کورٹ کے طے کردہ تین جہتی جانچ کے ضابطے کے اصولوں کی تعمیل نہیں کرتیں۔
کوئلے کی وزارت
کول انڈیا کی معاون کمپنی ایم سی ایل بھونیشور میں کووڈ-19 اسپتال کو فنڈ فراہم کرے گی: پرہلاد جوشی
نئی دہلی، 6اپریل2020،‘‘ مہا ندی کول فیلڈ لیٹیڈ ، مریضوں کے علاج کی لاگت سمیت بھوبنیشور میں ملک کے دوسرے سب سے بڑے کووڈ اسپتال کے تمام اخراجات برداشت کرے گی۔ اس کے لئے ایم سی ایل نے فوری طور پر بطور ایڈوانس قبل ہی 7.31کروڑ روپے جاری کر دیئے ہیں۔ یہ اسپتال اڈیشہ کے عوام کے لئے ایک عظیم طبی اثاثہ ہے’’یہ بات کوئلہ اور کانکنی کے مرکزی وزیر جناب پرہلاد جوشی نے ویڈیو کانفرنسنگ کے توسط سے اسپتال کے افتتاحی پروگرام میں کہی ہے۔
مہا ندی کول فیلڈ لمیٹیڈ ، کول انڈیا کی ایک معاون کمپنی ہے اور یہ 500 بستروں نیز وینٹی لیٹروں کے ساتھ 25 آئی سی یو بستروں والے اسپتال کے تمام کاموں کے لئے سرمایہ فراہم کرتی ہے۔ اڈیشہ کے وزیراعلیٰ جناب نوین پٹنائک نے اس اسپتال کا افتتاح کیا ہے۔ پٹرولیم اور قدرتی گیس کے مرکزی وزیر جناب دھرمیندر پردھان اور کوئلہ نیز کانکنی کے مرکزی وزیر جناب پرہلاد جوشی اس پروگرام میں موجود تھے۔
جناب پرہلاد جوشی نے کہا کہ مرکزی حکومت کووڈ -19 کے مقابلے کے لئے ریاستی حکومتوں کو دستیاب ڈسٹرکٹ منرل فنڈ  کے باقیماندہ 30فیصد تک فنڈ کو استعمال میں لانے کی اجازت سے متعلق رہنما خطوط قبل ہی جاری کر دیئے ہیں ۔ انہوں نے کہا کہ اس سے دھات کی دولت سے مالا مال اڈیشہ جیسی ریاست کو وبائی مرض سے جنگ لڑنے میں مدد ملے گی۔
وزیر موصوف نے مزید کہا کہ میں نے ذاتی طور پر کوئلہ اور کانکنی کی وزارت کے سرکاری دائرہ کار کے اداروں  کو کووڈ-19 کی جنگ میں متعلقہ ریاستی حکومتوں کی ممکنہ مدد کے لئے ہدایت دے دی ہیں، کیونکہ اس وبا نے دنیا کے زیادہ تر ملکوں کو اپنی گرفت میں لے لیا ہے۔ مجھے خوشی ہے کہ یہ پی ایس یو اس موقع پر اٹھ کھڑے ہوئے ہیں۔
کول انڈیا کی معاون کمپنی نے 8 ریاستوں میں 1500 سے زائد قرنطینہ ؍ آئسولیشن بستر قائم کئے ہیں۔ اسی طرح نالکو نے جس کا صدر دفتر بھوبنیشور میں ہے، اس نے اپنے ملازمین سے اڈیشہ کے وزیراعلیٰ کے راحت فنڈ میں اپنی ایک دن کی تنخواہ جو کہ 2.5 کروڑ روپے کی قدر ہوتی ہے، عطیہ کرنے کی اپیل کی ہے۔ نالکو نے کوراپُٹ ضلع میں اڈیشہ کی ریاستی حکومت کے ذریعے قائم کئے جانے والے کووڈ -19 کے لئے مخصوص اسپتال کی سرمایہ کاری کو بھی اپنی منظوری دے دی ہے۔
۔۔۔۔۔۔۔۔۔۔۔
م ن۔ ش س۔ک ا۔
U-1509
(Visitor Counter : 151
کامرس اور صنعت کی وزارتہ
کامرس اور صنعت کی مرکزی وزیر مملکت محترمہ انوپریہ پٹیل نے ایتھوپیا کے وزیر صنعت جناب میلاکو ایلیبل سے ملاقات کی
دونوں ممالک کے درمیان باہمی تجارت کو بڑھانے کے لیے تجارتی باسکٹ کو متنوع بنانے کی ضرورت ہے: محترمہ پٹیل نے ایتھوپیا کے وزیر تجارت سے کہا
کامرس اور صنعت کی مرکزی وزیر مملکت ، محترمہ انوپریہ پٹیل نے آج مسٹر میلاکو ایلیبل، وزیر صنعت، ایتھوپیا سے ملاقات کی جو ہندوستان-افریقہ گروتھ پارٹنرشپ پر 17ویں سی آئی آئی – ایگزم بینک کنکلیو میں شرکت کے لیے نئی دہلی کے دو روزہ دورے پر ہیں۔
دونوں رہنماؤں نے ہندوستان-ایتھوپیا دو طرفہ تعلقات کا جائزہ لیا۔ روایتی قریبی تعلقات کو اجاگر کرتے ہوئے، جو اب باہمی اور عصری اہمیت کے تمام شعبوں کا احاطہ کرتے ہیں، دونوں وزراء نے اس بات پر اتفاق کیا کہ دونوں ممالک کے درمیان اقتصادی اور تجارتی شراکت داری کو بڑھانے کے لیے کافی امکانات موجود ہیں۔ دونوں اطراف نے دونوں ممالک کے درمیان دوطرفہ تجارت کو بڑھانے کے لیے تجارتی باسکٹ کو متنوع بنانے کی ضرورت کو تسلیم کیا۔ وزیر الیبل نے مزید ایف ڈی آئی کو راغب کرنے کے لیے ایتھوپیا کی حکومت کی کوششوں کے بارے میں بتایا۔ انہوں نے ایتھوپیا میں ہندوستانی سرمایہ کاری کی بھی تعریف کی جس میں 650 ہندوستانی کمپنیاں 75,000 سے زیادہ لوگوں کو روزگار فراہم کرتی ہیں۔ وزیر مملکت نے ہندوستانی جنرک دواسازی کی صنعت کی طاقت کے بارے میں بریفنگ دیتے ہوئے ہندوستانی فارما کمپنیوں کے ذریعہ ایتھوپیا میں مینوفیکچرنگ سہولیات کے قیام میں سہولت فراہم کرنے کی تجویز دی۔
وزیر مملکت نے ایتھوپیا سمیت کم ترقی یافتہ ممالک  کے لیے ہندوستان کی ڈیوٹی فری ٹیرف ترجیحی اسکیم پر بھی روشنی ڈالی، جس میں ہندوستان چھ ہندسوں کی سطح پر ہندوستان کی تقریباً 98.2 فیصد ٹیرف لائنوں پر یکطرفہ ڈیوٹی فری/ترجیحی مارکیٹ تک رسائی فراہم کرتا ہے۔ دونوں فریقوں نے زراعت، فوڈ پروسیسنگ، چمڑے اور ٹیکسٹائل میں وسیع تعاون کے ذریعے مکمل صلاحیتوں کا ادراک کرنے کے مزید مواقع پر تبادلہ خیال کیا۔
وزیر مملکت نے ایتھوپیا کے ساتھ ترقیاتی شراکت داری کے تئیں ہندوستان کے عزم کا اعادہ کیا۔ دونوں رہنماؤں نے دونوں ممالک کے درمیان تجارتی اور اقتصادی روابط کو مزید مضبوط بنانے کے لیے صلاحیت کی تعمیر اور بی 2 بی رابطوں کی سہولت بہم پہنچانے کی اہمیت پر زور دیا۔
امور داخلہ کی وزارت
کابینہ سکریٹری نے ہماچل پردیش ، پنجاب ، اتراکھنڈ ، ہریانہ اور دہلی میں سیلاب کی صورتحال کے جائزے کے لئے این سی ایم سی کی میٹنگ کی صدارت کی
نئی دہلی،20 اگست 2019 ؍ ہماچل پردیش ، پنجاب ، اتراکھنڈ ، ہریانہ اور دہلی میں سیلاب کی موجودہ صورتحال کا جائزہ لینے کے لئے آج کابینہ سکریٹری جناب پی کے سنہا کی صدار ت میں قومی آفات بندوبست کمیٹی کی ایک میٹنگ ہوئی ۔
کابینہ سکریٹری نے موجودہ صورتحال ، تیاریوں ، بچاؤ اور راحت مہموں کا جائزہ لیا اور ہدایت دی کہ ریاستوں کے ذریعے جیسی مدد مانگی جائے وہ انہیں فوراً دستیاب کرائی جائے تاکہ بحران سے نمٹا جا سکے ۔ اب تک ان ریاستوں میں این ڈی آر ایف کی 28 ٹیمیں تعینات کی گئی ہیں اور فوج اور فضائیہ کے عملے کو بھی اس کام میں لگایا گیا ہے۔ کسی طرح کی ہنگامی صورتحال کیلئے اضافی ٹیمیں بھی تیار رکھی گئی ہیں۔
ہندوستان کے محکمہ موسمیات  نے کہا ہے کہ ان ریاستوں میں گذشتہ چند دنوں میں بہت بھاری بارش ہوئی ہے تاہم اس کی شدت میں آنے والے دنوں میں کمی کا امکان ہے۔
یہ ہدایت بھی دی گئی کہ ریاستی آفات بندوبست فنڈ کی طرف سےمتاثرہ ریاستوں کو ضروری مالی مدد دستیاب کرائی جائے ۔
امور داخلہ اور دفاع کی وزارتوں کے سینئر افسران سمیت این ڈی آر ایف، این ڈی ایم اے اور مرکزی آبی کمیشن کے اہلکاروں نے میٹنگ میں شرکت کی۔ ریاستی حکومتوں کے چیف سکریٹریوں اور دیگر سینئر افسروں نے اس میٹنگ میں ویڈیو کانفرنسنگ کے ذریعے حصہ لیا۔
وزارت خزانہ
 5.63جی ایس 2026  حکومت ہند کے فلوٹنگ ریٹ بانڈ 2033  6.64 فیصد جی ایس 2035 اور  6.67 فیصد جی ایس 2050 کی فروخت کی نیلامی 
نئی دہلی، 17مئی، 2021/حکومت نے  قیمت پر مبنی نیلامی کے ذریعے 11000 کروڑ روپے  نوٹی فائڈ رقم کے لیے 5.63 فی صد سرکاری تمسکات 2026،  قیمت پر مبنی نیلامی کے ذریعے 4000 کروڑ روپے  نوٹی فائڈ رقم کے لیے حکومت ہند کے فلوٹنگ ریٹ بانڈز 2033  قیمت پر مبنی نیلامی کے ذریعے 10000 کروڑ روپے  نوٹی فائڈ رقم کے لیے 6.64 فیصد سرکاری تمسکات 2035؛ قیمت پر مبنی نیلامی کے ذریعے 7000 کروڑ روپے  نوٹی فائڈ رقم کے لیے 6.67 فی صد کی سرکاری تمسکات 2050 کی فروخت  کا اعلان کیا ہے۔ حکومت ہند کو یہ اختیار حاصل ہے کہ وہ مندرجہ بالا تمسکات کے عیوض 8000 کروڑ روپے تک اضافی سبسکرپشن اپنے پاس برقرار رکھے۔ یہ نیلامی بھارتی ریزرو بینک ، ممبئی دفتر ، فورٹ ، ممبئی کی طرف سے 21 مئی 2021  کثیر قیمتی طریق کار کا استعمال کرتے ہوئے کی جائے گی۔
تمسکات کی فروخت کی نوٹی فائڈ رقم کا 5 فیصد تک حصہ اہل افراد اور اداروں کو الاٹ کیا جائے گا جیساکہ سرکاری تمسکات کی نیلامی میں غیرمقابلہ جاتی بولی کی سہولت کی اسکیم میں کہا گیا ہے۔
نیلامی کے لیے مقابلہ جاتی اور غیرمقابلہ جاتی دونوں بولیوں کو بھارتی ریزرو بینک کے کور بینکنگ سولیوشن  نظام پر 21 مئی 2021 کو الیکٹرانک شکل میں داخل کیا جائے۔ غیر مقابلہ جاتی بولیوں کو صبح ساڑھے دس بجے سے صبح 11 بجے کے درمیان اور مقابلہ جاتی بولیوں کو صبح ساڑھے 10 بجے سے صبح ساڑھے گیارہ بجے کے درمیان داخل کیا جائے۔
نیلامی کے نتائج کا اعلان 21 مئی 2021  کو کیا جائے گا اور کامیاب بولی لگانے والوں کی طرف سے ادائیگی 24 مئی 2021  کو کی جائے گی۔
یہ تمسکات بھارتی ریزرو بینک کی طرف سے بمطابق سرکلر نمبر RBI/2018-19/25مورخہ 24 جولائی، 2018 کے ذریعے جاری کردہ ’مرکزی سرکاری سکیوریٹیز میں جب جاری کیے گئے لین دین‘ سے متعلق رہنما خطوط کے مطابق ’جب جاری کی گئی‘ ٹریڈنگ کے لیے اہل ہوں گی جیساکہ وقتاً فوقتاً ترمیم کی جاتی رہی ہے۔
۔۔۔
م ن ۔ اس۔ ت ح ۔
U –4575
(Visitor Counter : 77
وزارت دفاع
ایس او ایس سی کے چیئرمین اور بحریہ کے سربراہ ایڈمرل سنیل لامبا نے 12 سے 15 مارچ 2019 کے دوران برطانیہ کا دورہ کریں گے
نئی دہلی،11مارچ ۔ پی وی ایس ایم ، اے وی ایس ایم، اے ڈی سی ، چیئرمین سی او ایس سی اور بحریہ کے سربراہ ایڈمرل سنیل لامبا 12 سے 15 مارچ 2019 کے درمیان برطانیہ کا سرکاری دورہ کریں گے۔ بھارتی بحریہ کے رائل نیوی  کے ساتھ روایتی رابطہ ہے جو دونوں ملکوں کے درمیان دوطرفہ تعلقات میں اضافے کیلئے مختلف دفاعی فورموں کو ادارہ جاتی بنائے جانے کے بعد سے جاری ہے۔ 1995 میں بھارت برطانیہ دفاعی مشاورتی گروپ  اور فوج کے ذیلی گروپ کی تشکیل کے ساتھ ہی تعاون کا دوہرا ڈھانچہ دفاعی تعاون کے مختلف میدانوں میں پیش رفت کیلئے قائم کیا گیا تھا۔ ستمبر 2004 میں دونوں ملکوں نے ایک دفاعی شراکت داری سے متعلق معاہدے پر دستخط کیے تھے جس میں دفاعی تعاون پر خاص توجہ دی گئی تھی۔ فوجوں کے درمیان عملے کی بات چیت سے متعلق فورم نے ایک ایگزیکٹیو قائمہ گروپ کا ذکر کیا ہے جو دونوں مسلح فوجوں کے درمیان تعاون میں اضافے کا ابتدائی نظام ہے۔
بھارتی بحریہ اور رائل نیوی بحر ہند بحریہ سمپوزیم  میں شراکت دار ہیں جو بحریہ سے متعلق ایک تعاون ہے جس کا تصور 2008 میں بھارتی بحریہ نے پیش کیا تھا اور اس کی قیادت بھی کی تھی۔ آر این نے نومبر 2018 میں کوچی میں آئی او این ایس کی دسویں سالگرہ کی تقریبات میں حصہ لیا۔ دوطرفہ بحری مشق کونکن دونوں بحریاؤں کے درمیان کام کاج کا ایک اہم رابطہ ہے جو ہر سال باری باری بھارت اور برطانیہ کے ساحل سے کچھ دور منعقد کی جاتی ہے۔ دونوں بحریاؤں نے تربیت ،اصولی تصورات اور بحریہ کے اختیارات کے بارے میں بیداری جیسے بہت سے معاملات پر تال میل بھی قائم رکھا ہوا ہے۔
سی او ایس سی کے چیئرمین او ربھارتی بحریہ کے سربراہ ایڈمرل سنیل لامبا کے اس آئندہ دورہ سے موجودہ بحری تعاون سے متعلق اقدامات کو جامعیت ملے گی اور نئے موقعوں کی گنجائش کی معلومات حاصل ہوگی۔ ایڈمرل کے برطانیہ کے دورے کا مقصد مستقبل کے اس خاکے کو آگے لے جانا ہے جسے نومبر 2015 میں وزیراعظم کے برطانیہ میں قیام کے دوران پیش کیا گیا تھا۔
تین روزہ دورے میں ایڈمرل سنیل لامبا لندن میں برطانیہ کے دفاعی سربراہ اور فرسٹ سی لارڈ اور رائل نیوی کے بحری سربراہ کے ساتھ پورٹس ماؤتھ میں بات چیت ہوگی۔ ایڈمرل سنیل لامبا لندن میں دفاعی مطالعات کے بین الاقوامی ادارے  کا دورہ کریں گے اور ایڈنبرگ میں رائل ایڈنبرگ ملٹری ٹیٹو کے منتظمین کے ساتھ بات چت کریں گے۔
( م ن ۔اس ۔ ع ن (
U. No.
1536
(Visitor Counter : 77
وزیراعظم کا دفتر
وزیر اعظم نے آئی این ایس وی تارینی کے عملے سے ملاقات کی
نئی دہلی،23مئی 2018؍بھارتی بحریہ کی 6 خاتون افسران نے ، جنہوں نے بحری جہاز آئی این ایس وی تارینی میں کامیابی کے ساتھ پوری دنیا کا چکر لگایا ہے، آج وزیر اعظم نریند رمودی سے ملاقات کی۔
اس مہم میں ، جسے ناویکا ساگر پریکرما کا نام دیاگیا تھا، پہلی مرتبہ بھارت کے جہاز میں ، جس کا عملہ پورا خواتین پر مشتمل تھا، پوری دنیا کا چکر لگایا ہے۔
بات چیت کے دوران عملے کی خواتین نے اپنے مشن کے مختلف پہلوؤں، اپنی تیاریوں، تربیت اور سفر کے دوران تجربات کے بارے میں وزیر اعظم کو تفصیل بتائی۔
وزیر اعظم نے ان کے مشن کی کامیابی پر عملے کو مبارکباد دی۔ انہوں نے ان کی حوصلہ افزائی کہ وہ اپنے سفر کے دوران پورے منفرد تجربے کو تحریر میں لائیں اور دوسروں کےسامنے پیش کریں۔ اس موقع پر بحریہ کے سربراہ ایڈمرل سنیل لامبا بھی موجود تھے۔
اس جہاز کی کپتانی لیفٹیننٹ کمانڈر ورتکا جوشی کررہی تھیں، جبکہ عملے میں لیفٹیننٹ کمانڈر پرتبھا جاموال ، پی سواتی اور لیفٹیننٹ ایس وجیہ دیوی ، بی ایشوریہ اور پایل گپتا شامل تھیں۔
وزیراعظم کا دفتر
شری امرناتھ جی گپھا کے قریب بادل پھٹنے کے واقعے میں ہوئی جانوں کی اتلاف پر وزیراعظم کا اظہار تعزیت
وزیراعظم جناب نریندر مودی نے شری امرناتھ جی گپھا کے پاس باڈل پھٹ جانے کے واقعے میں ہوئی جانوں کے اتلاف پر اظہار تعزیت کیا ہے۔
وزیراعظم نے اپنے ٹوئیٹ میں کہا:
’’شری امرناتھ جی گپھا کے پاس بادل پھٹ جانے سے شدید صدمہ پہنچا۔ سوگوار کنبوں کے ساتھ میری تعزیت۔ منوج سنہا جی سے بات کی اورصورتحال کا جائزہ لیا۔ بچاؤ اور راحت کاکام جاری ہے۔ متاثرین کو ہر ممکن امداد فراہم کی جارہی ہے۔ ‘‘
صحت اور خاندانی بہبود کی وزارت
پردھان منتری سرکشت ماترتوا ابھیان  مفت بیمہ شدہ ، جامع اور قبل از پیدائش کی معیاری دیکھ بھال کے لیے ایک مخصوص دن فراہم کرتاہے
پی ایم ایس ایم اے کے تحت، پرائیویٹ میڈیکل پریکٹیشنرز کو بھی سرکاری صحت کی سہولیات پر رضاکارانہ خدمات پیش کرنے کی ترغیب دی جاتی ہے
پردھان منتری سرکشت ماترتوا ابھیان  ہرماہ کی 9تاریخ کو حاملہ خواتین کو ان کے حمل کی دوسری /تیسری سہ ماہی میں مقررہ سرکاری صحت کی سہولیات پر ایک مخصوص دن، مفت بیمہ شدہ ، جامع اور قبل از پیدائش کی معیاری دیکھ بھال فراہم کرتا ہے۔پی ایم ایس ایم اے پروگرام کے تحت، پرائیویٹ میڈیکل پریکٹیشنرز کو بھی سرکاری صحت کی سہولیات پر رضاکارانہ خدمات پیش کرنے کی ترغیب دی جاتی ہے۔ کل 2937 رضاکار، حاملہ خواتین بشمول غریب حاملہ خواتین کے ساتھ ساتھ کسان خاندانوں کو ہر ماہ کی 9 تاریخ کو پی ایم ایس ایم اے خدمات پیش کر رہے ہیں ۔ حکومت ایسے پرائیویٹ میڈیکل پریکٹیشنرز کو ’ آئی پلیج فار 9‘ اچیورز ایوارڈز سے نوازتی ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
وزارت دفاع
آئی این ایل سی یو ایل – 56 کو بھارتی بحریہ میں شامل کیا گیا
نئیدہلی۔29؍جولائی۔ایم کے IV کلاس کا لینڈنگ کرافٹ یوٹیلٹی  سلسلے کا چھٹواں بحری جہاز آئی این ایل سی یو ایل- 56 کو وائس ایڈمرل اتل کمار جین ، اے وی ایس ایم ، وی ایس ایم فلیگ آفیسر کمانڈنگ اِن چیف مشرقی بحریہ کمان نے 29 جولائی 2019 کو وشاکھاپٹنم میں نیول ڈاک یارڈ میں منعقدہ ایک متاثر کن تقریب کے دوران بھارتی بحریہ میں شامل کیا۔ وائس ایڈمرل اے کے سکسینہ ، پی وی ایس ایم، اے وی ایس ایم جو عسکری پیداوار اور حصولیابی کے کنٹرولر آئی ایچ کیو ایم او ڈی  ہیں ، میجر جرنل بیجی میتھیو انڈمان ونکومار کمانڈ کے عملے کے سربراہ  ، کموڈور آسوتوش ریدھورکر ، نیول کمپوٹینٹ کمانڈر  ، اے این سی ، ریئر ایڈمرل وی کے سکسینہ  سی ایم ڈی گارڈن ریچ شپ بلڈرس اینڈ انجینئرس  اور ای این سی کے فلیگ افسران نیز دیگر معززین بھی اس کمیشننگ تقریب کے دوران موجود تھے۔
مذکورہ شمولیت تقریب مہمان خصوصی کی آمد پر انہیں گارڈ آف آنر پیش کرنے کے ساتھ شروع ہوئی۔ افتتاحی خطبہ سی ایم ڈی جی آر اے سی کولکاتا ریئر ایڈمرل وی کے سکسینہ  نے پیش کیا۔ بعد ازاں کموڈور آسوتوش ویدھورکر این اے وی سی سی نے بھی حاضرین سے خطاب کیا۔ بعد ازاں مذکورہ بحری جہاز کا کمیشننگ وارنٹ کمانڈنگ آفیسر لیفٹیننٹ کما نڈر گوپی ناتھ نارائن نے پڑھ کر سنایا۔ اس کے بعد پہلی مرتبہ بحری علامت والے پرچم کو آن بورڈ لہرایا گیا اور کمیشننگ کی تقریب مکمل ہوئی۔ ساتھ ہی ساتھ قومی ترانہ پیش کیا گیا جو اس کمیشننگ تقریب کے پایہ تکمیل تک پہنچنے کی علامت تھی۔ حاضرین سے خطاب کرتے ہوئے نائب ایڈمرل جین نے جی آر اے سی کو مبارکبا دپیش کی اور کہا کہ یہ ملک کی وہ پہلی گودی ہے جس نے 100واں بحری جنگی جہاز تیا رکیا ہے۔ انہوں نے کہا کہ ایل سی یو -56 کی شمولیت سے اے این سی کی ایچ اے ڈی آر صلاحیت میں اضافہ ہوگا کیونکہ یہ بحری جہاز متعدد کثیر النوع سرگرمیوں میں استعمال ہوگا جس میں بیچنگ آپریشن ، تلاش اور بچاؤ مشن ، تباہکاری راحت رسانی آپریشن، ساحلی نگرانی اور گشت جو انڈمان اور نکوبار جزائر کے ارد گرد ہوگی ، وغیرہ شامل ہیں۔ بعدازاں کمیشننگ لوح کی رونمائی عمل میں آئی اور اس جہاز کو ملک کے نام وقف کیا گیا۔
ایل سی یو -56 ایک منفرد بحری جہاز ہے اور اس کا بنیادی رول نقل وحمل اور اہم جنگی دبابوں کو ادھر سے ادھر پہنچانا، بکتر بند گاڑیوں کا نقل وحمل ، فوجی ٹکریوں اور ساز وسامان کو بحری جہاز سے ساحل تک پہنچانا وغیرہ ہے۔ ایل سی یو ایل-56 پورٹ بلیئر میں اے این سی کے تحت این اے وی سی سی میں رہے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3501
(Visitor Counter : 53